# Bæredygtighed og dataetik i Presently

Vi vil kort redegøre for, hvordan vi inddrager bæredygtighed og dataetik på vores digitale platform for ønskelister. Første del af redegørelsen omhandler, hvordan vi har medtænkt bæredygtighed i vores løsning. Besvarelsen har taget udgangspunkt i de 5 P’er: People, Planet, Prosperity, Peace og Partnership.   
Anden del af besvarelsen tager afsæt i, hvordan bæredygtighed og dataetik er implementeret i selve vores system.

I udviklingen af vores digitale ønskeliste, har vi reflekteret over, hvordan vi som udviklere kan bidrage til bæredygtighed i en bredere IT-sammenhæng. Vi har derfor været beviste om at skabe en løsning, der kan bruges af mange forskellige brugere – både teknisk og socialt. Det handler altså ikke kun om funktionalitet i vores system, men også om tilgængelighed ift. digital dannelse[[1]](#footnote-1).

Vores digitale design bærer præg af nudging, således vores brugere kan medtænke bæredygtige gavevalg, eks. fra genbrugshjemmesider eller at ønske sig en oplevelse. Dette resulterer i en digital værdi, da bæredygtige virksomheder kan blive promoveret. Det kan skabe vækst for virksomheden og potentielt flere arbejdspladser. Da vi ikke kan løse udfordringerne med hverken bæredygtighed eller fred på jorden uden en fælles global indsats, kræver vores udvikling at vi på sigt samarbejder med eks. velgørende organisationer, der støtter grønne initiativer eller sociale formål[[2]](#footnote-2).

Vi har med afsæt i ovenstående afsnit implementeret flg. funktionaliteter i vores system: Bæredygtig nudging ift. bæredygtig gaveinspiration. Vi har ikke ikke gjort brug af cookies, så derfor modtager vi ingen følsom data, vi ikke skal bruge.

I fremtiden vil vi have særlig fokus på to principper fra Dataetisk Råd:

”Mennesket først” hvor brugeren selv har kontrol over sin data. Det sikrer vi ved at ønskelisterne gemmes på en måde, hvor brugeren selv bestemmer, hvem de deles med vha. private delingslinks. Brugeren skal i forlængelse af dette nemt kunne slette sine ønsker, ønskelister og profil. Derudover vil vi implementere en samtykkeboks, hvor brugeren selv aktivt godkender datalagring.

Til sidst vil vi sikre ’’gennemsigtighed’’ ved at vise brugeren, hvilke oplysninger vi gemmer samt hvorfor ved at have en tydelig privatlivspolitik.

1. jf. FN’s 4. verdensmål: Quality Education [↑](#footnote-ref-1)
2. jf. FN’s 17. verdensmål: Partnerships for the Goals [↑](#footnote-ref-2)